**PRIJEDLOG C J E N I K A pružanja javne usluge sakupljanja**

**komunalnog otpada na području Općine Tordinci s datumom primjene od 1.1.2023. g.**

1.CIJENA OBVEZNE MINIMALNE JAVNE USLUGE (MJU) NA MJESEČNOJ BAZI (određena čl. 16. Odluke Općinskog vijeća o načinu pružanja javne usluge sakupljanja komunalnog otpada na području Općine Tordinci od dana 21. veljače 2022. g., KLASA: 363-02/22-06/1, URBROJ: 2196-27-01/1-22-1):

|  |  |  |  |
| --- | --- | --- | --- |
| Korisnici usluge - kategorija | Cijena bez PDV-a - EUR | Iznos PDV-a (13%) -EUR | Ukupna cijena sa PDV-om - EUR |
| Korisnici usluge kategorija kućanstvo | 6,41 | 0,83 | 7,24  54,55 kn |
| Korisnici usluge koji nisu kategorija kućanstvo | 6,41 | 0,83 | 7,24 |

2.KRITERIJ ZA UMANJENJE CIJENE OBVEZNE MINIMALNE JAVNE USLUGE (MJU) NA MJESEČNOJ BAZI KATEGORIJA KUĆANSTVO – POTKATEGORIJA OBITELJSKE KUĆE KOJI SAMI KOMPOSTIRAJU BIOOTPAD (određen čl. 17. Odluke Općinskog vijeća o načinu pružanja javne usluge sakupljanja komunalnog otpada na području Općine Tordinci od dana 21. veljače 2022. g., KLASA: 363-02/22-06/1, URBROJ: 2196-27-01/1-22-1):

|  |  |  |  |  |  |
| --- | --- | --- | --- | --- | --- |
| Cijena MJU za korisnike kategorije kućanstvo – potkategorije obiteljske kuće, koji sami kompostiraju biootpad –iznos umanjenja cijene za 2,66 EUR-a s PDV-om od iznosa 7,24 EUR-a s PDV-om | | | Cijena MJU za korisnike kategorije kućanstvo – potkategorije obiteljske kuće, koji sami ne kompostiraju biootpad (kn) – nema umanjenja cijene | | |
| Cijena bez PDV-a- EUR | Iznos PDV-a (13%)- EUR | Ukupna cijena s PDV- om - EUR | Cijena bez PDV-a- EUR | Iznos PDV-a (13%) - EUR | Ukupna cijena s PDV-om - EUR |
| **4,05** | **0,53** | **4,58**  **(34,51 kn)** | 6,41 | 0,83 | 7,24 EUR-a (54,55 kn) |

3.KRITERIJ ZA UMANJENJE CIJENE OBVEZNE MINIMALNE JAVNE USLUGE (MJU) NA MJESEČNOJ BAZI KATEGORIJA KUĆANSTVO – POTKATEGORIJA ETAŽNI STANOVI (određena čl. 17. Odluke Općinskog vijeća o načinu pružanja javne usluge sakupljanja komunalnog otpada na području Općine Tordinci od dana 21. veljače 2022. g., KLASA: 363-02/22-06/1, URBROJ: 2196-27-01/1-22-1):

|  |  |  |  |
| --- | --- | --- | --- |
| Korisnici MJU kategorija kućanstvo/potkategorija etažni stanovi/zajednički spremnik na obračunskom mjestu – obavezno svaki korisnik plaća – postotak umanjenja cijene za 2,66 EUR-a s PDV-om od iznosa 7,24 EUR-a s PDV-om | Cijena bez PDV-a- EUR | Iznos PDV-a (13%)- EUR | Ukupna cijena sa PDV-om- EUR |
| Zajednički spremnik na obračunskom mjestu (posude ili kontejner ovisno o dogovoru sa suvlasnicima zgrade) | 4,05 EUR-a | 0,53 | 4,58  (34,51 kn) |

4. CIJENA PREDAJE MIJEŠANOG KOMUNALNOG OTPADA ZA JEDAN ODVOZ PO SPREMNIKU ZA KORISNIKA KATEGORIJA KUĆANSTVO – POTKATEGORIJA OBITELJSKE KUĆE:

|  |  |  |  |
| --- | --- | --- | --- |
| Ugovoren spremnik MKO (miješani komunalni otpad) | Cijena bez PDV- a- EUR | Iznos PDV-a (13%)- EUR | Ukupna cijena s PDV-om- EUR |
| spremnik 80 litara/jedan odvoz | 0,59 | 0,08 | 0,67  (5,05 kn) |
| spremnik 120 litara/jedan odvoz | 0,88 | 0,12 | 1,00  (7,53 kn) |
| spremnik 240 litara/jedan odvoz | 1,77 | 0,23 | 2.00  (15,07 kn) |

5. CIJENA PREDAJE MIJEŠANOG KOMUNALNOG OTPADA ZA JEDAN ODVOZ PO IZABRANOM SPREMNIKU (VOLUMENU) ZA KORISNIKA KATEGORIJA KOJI NIJE KUĆANSTVO:

|  |  |  |  |
| --- | --- | --- | --- |
| Ugovoren spremnik MKO (miješani komunalni otpad) | Cijena bez PDV-a- EUR | Iznos PDV-a (13%)- EUR | Ukupna cijena s PDV-om- EUR |
| spremnik 120 litara/jedan odvoz | 1,69 | 0,22 | 1,91 |
| spremnik 240 litara/jedan odvoz | 3,38 | 0,44 | 3,82 |
| spremnik 1100 litara/jedan odvoz | 15,50 | 2,02 | 17,52 |

6. OSTALE CIJENE - USLUGE POVEZANE S JAVNOM USLUGOM ZA KATEGORIJU KUĆANSTVA I KATEGORIJU KORISNIKA KOJI NISU KUĆANSTVA:

|  |  |  |  |
| --- | --- | --- | --- |
| OPIS USLUGE | Cijena bez PDV-a - EUR | Iznos PDV-a (13%) - EUR | Ukupna cijena s PDV-om - EUR |
| Vrećica s odvozom za dodatni MKO 120 l | 1,33 | 0,17 | 1,50  11,30 HRK |

**OBRAZLOŽENJE PREDLOŽENOG CJENIKA**

Trgovačko društvo Nevkoš d.o.o. za uslužne djelatnosti iz Vinkovaca, Martina Ballinga 5, OIB 76173743169, koncesionar je za obavljanje javne usluge prikupljanja, odvoza i zbrinjavanja miješanog komunalnog otpada i biorazgradivog komunalnog otpada na području općine Tordinci, a sve temeljem novog ugovora o koncesiji od 1. studenog 2022. g.. Zbog naprijed navedenog, predlažemo novi Cjenik na suglasnost načelniku s datumom primjene od 1. siječnja 2023. g..

Nadalje, člankom 66. Zakona o gospodarenju otpadom (NN broj 84/21) propisano je da predstavničko tijelo jedinice lokalne samouprave donosi Odluku o načinu pružanja javne usluge sakupljanja komunalnog otpada koja podrazumijeva prikupljanje tog otpada na određenom području pružanja usluge putem spremnika od pojedinih korisnika i prijevoz tog otpada do ovlaštene osobe za obradu tog otpada.

Člankom 178. Zakona gospodarenju otpadom (NN broj 84/21) propisano je da je predstavničko tijelo jedinice lokalne samouprave dužno donijeti Odluku o načinu pružanja javne usluge iz članka 66. ovoga Zakona u roku od šest mjeseci od dana stupanja snagu ovoga Zakona.

Slijedom navedenog, davatelj koncesije Općina Tordinci – Općinsko vijeće je donijelo Odluku o načinu pružanja javne usluge javne usluge sakupljanja komunalnog otpada na području Općine Tordinci na sjednici Općinskog vijeća održanoj dana 21. veljače 2022. g., KLASA: 363-02/22-06/1, URBROJ: 2196-27-01/1-22-1, a kojom Odlukom je u čl. 16. određeno da cijena minimalne javne usluge na području Općine Tordinci bude jedinstvena za sve korisnike usluga (Korisnici kategorije kućanstva i Korisnici kategorije koji nisu kućanstva-sve potkategorije), iznosi 54,54 kn (7,24 EUR-a) uključujući PDV, a sve sukladno činjenici da je sada određivanje visine iste u nadležnosti predstavničkog tijela – Općinskog vijeća i da ista cijena minimalne javne usluge mora biti sadržana u samoj Odluci o načinu pružanja javne usluge javne usluge sakupljanja komunalnog otpada na području Općine Tordinci.

Dakle, cijena minimalne javne usluge je određena čl. 16. Odluke Općinskog vijeća o načinu pružanja javne usluge javne usluge sakupljanja komunalnog otpada na području Općine Tordinci na sjednici Općinskog vijeća održanoj dana 21. veljače 2022. g., KLASA: 363-02/22-06/1, URBROJ: 2196-27-01/1-22-1 i ista iznosi za sve korisnike 7,24 EUR-a (54,54 kn) uključujući PDV, dok su u čl. 17. iste Odluke određeni kriteriji za umanjenje cijene za korisnike usluge, kojima je propisano kako će cijena minimalne javne usluge za korisnike u kategoriji kućanstvo – potkategorija obiteljske kuće koji sami kompostiraju otpad biti umanjena za 20,00 kn (2,65 EUR-a) mjesečno, a za korisnike u kategoriji kućanstvo – potkategorija etažni stanovi će biti umanjena za 20,00 kn (2,65 EUR-a) mjesečno.

Vrlo važno je za naglasiti kako mi kao pružatelj usluge predlažemo, sukladno posljednjim zakonskim izmjenama, na suglasnost načelniku samo varijabilni dio cijene iznosa računa, budući je cijena minimalne javne usluge određena čl. 16. Odluke Općinskog vijeća o načinu pružanja javne usluge sakupljanja komunalnog otpada na području Općine Tordinci od dana 21. veljače 2022. g., a kako je ranije navedeno.

Na naš prijedlog cijene varijabilnog dijela računa tj. cijene pražnjenja spremnika, utjecale su sljedeći faktori, koji su se izmijenili od dana 1. svibnja 2022. g. tj. od dana od kada je na snazi aktualni cjenik:

* cijena deponiranja otpada od 1.1.2023. g. na ovlaštenoj deponiji u Vukovaru je porasla sa 200,00 kn/t (26,54 eur/T) na sadašnjih 226,04 kn/t (30,00 EUR/t), što predstavlja povećanje od 13 %,
* minimalna plaća je porasla sa 4.687,50 kn (622,14 EUR) bruto na 5.274,15 kn (700,00 EUR), što predstavlja povećanje od 12,15 %,
* ostali troškovi (amortizacija, rezervni dijelovi za kamione, HTZ oprema, troškovi za režije (plin, struja i dr.) su porasli 20%,
* stopa inflacije u RH dosegnula je 12%,

što sve zajedno predstavlja ukupni rast cijena od 57,15 % u odnosu na razdoblje aktualnog cjenika.

Dakle, sukladno naprijed navedenom, naš prijedlog cijene pražnjenja spremnika zapremnine 120 L (varijabilni dio računa) koji iznosi sadašnjih 6,90 kn (0,92 EUR-a) sa PDV-om za korisnike u kategoriji kućanstvo – potkategorija obiteljske kuće, jest novčani iznos od 1,00 EUR-a (7,53 kn) sa PDV-om. Novčane iznose za spremnike od 80 l i 240 l i dr. kategorije korisnika navodimo u tablici u ranijem dijelu teksta.

Novi Cjenik bi se, nakon dobivanja prethodne suglasnosti izvršnog tijela-načelnika Općine Tordinci, počeo primjenjivati od dana 1. siječnja 2023. g..